Sorbet

Sorbet je dezert, ktorý sa vyrába zmiešaním ľadu s cukrom alebo medom a rozdrveným ovocím (citrón, limetka, ananás, jahoda, malina, ostružina a podobne), môže byť dochutený vínom alebo destilátom. Podáva sa v miske alebo pohári a je sa lyžičkou. Podiel ovocnej zložky by mal tvoriť minimálne 25 percent.Ledové paragrafy. Ekonomika iDnes.cz, 19. august 2005Dostupné online 

Zmes ľadu alebo snehu s ovocím bola známa už v staroveku, jej vyznávačom bol napríklad cisár Nero. Názov sorbet vychádza z arabského slova šarba (شربة), označujúceho osviežujúci nápoj. Arabi v čase nadvlády nad Sicíliou vyrábali túto lahôdku zmiešavaním snehu z Etny so šťavou miestnych citrónov.Ovoce a cukr. Jak na chladivý sorbet, poradí Roman Paulus. Lidovky.cz, 8. jún 2015 Dostupné online 

Sorbet sa pripravuje v rôznych lokálnych variantoch, ako napríklad severoafrický agraz, japonské kakigóri, filipínske halo-halo alebo talianska granita, pomenovaná podľa svojej hrubo zrnitej štruktúry. Sorbetu sa podobá ľadová triešť, ktorá je tekutá a pije so slamkou, alebo šerbet, ktorý navyše obsahuje mlieko a tým sa blíži k zmrzline.Víte, co je sorbet? Delimano.cz Dostupné online  

 Referencie 

 Iné projekty 

 Zdroj 


Kategória:Zmrzliny   
Kategória:Sladkosti